《送王见斋年丈赴华亭谕》
明代·王弘诲

燕市悲歌又送君，清秋鸿雁感离群。酒钱尚愧苏司业，坐客空怜郑广文。

三泖夜谈斋对月，九峰晴望馆为云。相思一寄华亭鹤，天路鸣声取次闻。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。